പോലീസ് അക്രമത്തില് കൊല്ലപ്പെട്ട രാജക്കണ്ണിന്റെ ഭാര്യ പാര്വതിയ്ക്ക് സഹായവുമായി നടന് രാഘവ ലോറന്സ് പോലീസ് അക്രമത്തില് കൊല്ലപ്പെട്ട രാജക്കണ്ണിന്റെ ഭാര്യ പാര്വതിയ്ക്ക് സഹായവുമായി നടന് രാഘവ ലോറന്സ്. ആദിവാസികളിലെ കുറവ വിഭാഗത്തില്പ്പെട്ട പാര്വതിയുടെ കഥ ജയ് ഭീം സിനിമയ്ക്ക് ശേഷമാണ് ചര്ച്ചയായത്. ചെന്നൈയിലെ പോരൂരിലെ ഓലമേഞ്ഞ കുടിലിലാണ് പാര്വതി കുടുംബ സമേതം താമസിക്കുന്നത്. പാര്വതിയുടെ കഥ മാധ്യമങ്ങളില് നിന്നാണ് രാഘവ ലോറന്സ് അറിഞ്ഞത്. പാര്വതിക്കും കുടുംബത്തിനും താമസിക്കാനായി പുതിയ വീട് സമ്മാനമായി നല്കുമെന്ന് നടന് അറിയിച്ചു. രാജാക്കണ്ണിന്റെ ഭാര്യയുടെ ഇപ്പോഴത്തെ അവസ്ഥ അറിഞ്ഞപ്പോള് അതിയായ ദുഖം തോന്നുന്നു. ചെയ്യാത്ത കുറ്റത്തിനാണ് രാജക്കണ്ണും പാര്വതിയും പീഡിപ്പിക്കപ്പെട്ടത്. പാര്വതിയ്ക്ക് വീട് വച്ചു നല്കുമെന്ന് ഞാന് വാക്കു നല്കുന്നു രാഘവ ലോറന്സ് പറഞ്ഞു. ടി.ജെ ജ്ഞാനവേല് സംവിധാനം ചെയ്ത ജയ് ഭീം നവംബര് 2 ന് ആമസോണ് പ്രൈമിലൂടെയാണ് റിലീസ് ചെയ്തത്. 1995 ല് മോഷണമാരോപിക്കപ്പെട്ട് പോലീസ് പിടിയിലായ രാജക്കണ്ണിന്റെ തിരോധാനവുമായി ബന്ധപ്പെട്ട നിയമപോരാട്ടമാണ് ചിത്രത്തിന്റെ പ്രമേയം. അഭിഭാഷകനായിരുന്ന കെ. ചന്ദ്രുവും സംഘവും നടത്തിയ ഈ പോരാട്ടത്തിലൂടെ നീതി തേടുന്ന കഥയില് സൂര്യ, ലിജോ മോള് ജോസ്, കെ. മണികണ്ഠന്, രജിഷ വിജയന്, പ്രകാശ് രാജ്, റാവു രമേശ് തുടങ്ങിയവര് അഭിനയിക്കുന്നുണ്ട്. 2ഡി എന്റര്ടൈന്മെന്റിന് കീഴില് സൂര്യയും ജ്യോതികയും ചേര്ന്നാണ് ചിത്രം നിര്മ്മിച്ചിരിക്കുന്നത്.The post പോലീസ് അക്രമത്തില് കൊല്ലപ്പെട്ട രാജക്കണ്ണിന്റെ ഭാര്യ പാര്വതിയ്ക്ക് സഹായവുമായി നടന് രാഘവ ലോറന്സ് first appeared on MalayalamExpressOnline.